|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za turizam, poduzetništvo i ruralni razvoj** |

Na temelju točke III. Odluke o raspisivanju Javnog poziva za prijavu projekata/aktivnosti radi dodjele kapitalne donacije sa svrhom realizacije proračunske aktivnosti Obračun i raspored sredstava po osnovi lovozakupnina u 2014. godini (Župan, KLASA: 022-04/14-01/25, URBROJ: 2170/1-01-01/6-14-16, od 14. srpnja 2014.), objavljuje:

**J A V N I P O Z I V**

**ZA PRIJAVU PROJEKATA / AKTIVNOSTI RADI DODJELE KAPITALNE DONACIJE**

**SA SVRHOM REALIZACIJE PRORAČUNSKE AKTIVNOSTI**

**„OBRAČUN I RASPORED SREDSTAVA PO OSNOVI LOVOZAKUPNINA“** **U 2014. GODINI S CILJEM UNAPREĐENJA I RAZVOJA LOVSTVA**

|  |  |
| --- | --- |
| I. | U Proračunu Primorsko-goranske županije za 2014. godinu, Razdjel 8. – Upravni odjel za turizam, poduzetništvo i ruralni razvoj, u okviru programa "Unapređenje i razvoj lovstva" planirana su novčana sredstva namijenjena za Kapitalne donacije neprofitnim organizacijama sa svrhom realizacije proračunske aktivnosti " Obračun i raspored sredstava po osnovi lovozakupnina" u ukupnom iznosu 440.000,00 (četristočetrdesettisuća) kuna. |
| II. | Predmet Javnog poziva je kapitalna donacija, odnosno dodjela bespovratnih novčanih sredstava iz točke I. ovog Javnog poziva, u funkciji sufinanciranja projekata/aktivnosti sa svrhom realizacije proračunske aktivnosti "Obračun i raspored sredstava po osnovi lovozakupnina" u okviru programa "Unapređenje i razvoj lovstva", a koji pridonose boljem gospodarenju s divljači i lovištima na području Primorsko-goranske županije (u daljnjem tekstu: Županija), namjenski za:   * Opremanje hladnjača za prihvat mesa divljači * Izgradnju hranilišta za krupnu divljač; * Nabavu automatskih hranilica; * Izgradnju čeka * Izgradnju, rekonstrukciju i opremanje lovačkih kuća namijenjenih lovnom turizmu * Legalizaciju i registraciju lovačkih kuća za potrebe lovnog turizma * Nabavu i postavljanje zaštitnih uređaja i/ili sredstava (mehaničkih i električnih) za sprečavanje šteta od divljači. |
| III. | Novčana sredstva iz točke I. ovog Javnog poziva odobravat će se namjenski za sufinanciranje provedbe projekata/aktivnosti iz točke II. ovog Javnog poziva koji će se provoditi tijekom 2014. godine, a isti prijavitelj može prijaviti najviše dva projekata/aktivnosti. |
| IV. | Pravo podnošenja prijave na ovaj Javni poziv imaju:   * Neprofitne udruge i druge neprofitne organizacije koje su stekle pravo lova na temelju zakupa ili koncesije na zajedničkim i državnim lovištima na području Primorsko-goranske županije i koji su podmirili obvezu plaćanja lovozakupnine i naknade za koncesiju prava lova prema Republici Hrvatskoj i Županiji.   Na ovaj Javni poziv ne može se prijaviti projekt/aktivnost koji sufinancira drugi upravni odjel Županije. |
| V. | Uvjet da se za sufinanciranje provedbe projekata/aktivnosti iz točke III. ovog Javnog poziva odobre, odnosno dodijele bespovratna novčana sredstava je da prijavitelj osigura iznos od najmanje 50% od ukupnih novčanih sredstava potrebnih za provedbu prijavljenog projekata/aktivnosti, uzimajući u obzir sljedeće:   * najniži iznos novčanih sredstva namijenjen za dodjelu iznosi 5.000,00 (petttisuća) kunapo projektu/aktivnosti; * najviši iznos novčanih sredstva namijenjen za dodjelu iznosi 50.000,00 (pedesettisuća) kuna po projektu/aktivnosti. |
| VI. | Kriteriji za dodjelu novčanih sredstava, odnosno za vrednovanje i ocjenjivanje te odabir projekta/aktivnosti navedeni su u Uputi za prijavitelje koja je sastavni dio ovog Javnog poziva, ali se ne objavljuje već se može preuzeti na službenoj WEB (Internet) stranici Županije ([www.pgz.hr](http://www.pgz.hr)) pod Natječaji. |
| VII. | Prijava projekata/aktivnosti obavlja se na odgovarajućem Obrascu prijave koji je sastavni dio ovoga Javnog poziva, ali se ne objavljuje već se može preuzeti na službenoj WEB (Internet) stranici Županije ([www.pgz.hr](http://www.pgz.hr)) pod Natječaji.  Obrazac prijave mora biti u cijelosti ispunjen, potpisan i ovjeren, uključujući priloženu pripadajuću dokumentaciju.  Prijavitelj je obvezan, priloženo uz Obrazac prijave, dostaviti:   1. Presliku izvoda o registraciji prijavitelja, odnosno korisnika iz važećeg registra/upisnika, ne starijeg od šest (6) mjeseci od dana objave javnog poziva. 2. Potvrdu mjesno nadležne Porezne uprave o nepostojanju duga prijavitelja prema državi, ne stariju od 30 dana od dana objave javnog poziva. 3. Izjavu o podmirenim obvezama s osnova plaćanja lovozakupnine i naknade za koncesiju prava lova prema Republici Hrvatskoj i Županiji.   Nepotpune prijave neće se uzeti u razmatranje za dodjelu bespovratnih novčanih sredstava iz točke II. ovog Javnog poziva. |
| VIII. | Prijave na ovaj Javni poziv podnose se u zatvorenoj omotnici na sljedeći način:   1. uobičajenom poštom na adresu:   Primorsko-goranska županija  Upravni odjel za turizam, poduzetništvo i ruralni razvoj  (S naznakom: Prijava projekta/aktivnosti na Javni poziv – Kapitalna donacija / Unapređenje i razvoj lovstva u 2014. godini)  Slogin kula 2, 51 000 Rijeka   1. osobnom dostavom u Pisarnicu Županije koja se nalazi na adresi:   Slogin kula 2 (prizemno), Rijeka |
| IX. | Rok za dostavu prijava na ovaj Javni poziv bez obzira na način dostave je 01. rujna 2014. godine.  Prijave zaprimljene izvan roka za dostavu prijava neće se razmatrati. |
| X. | Dodatna obrazloženja i informacije u vezi s predmetom ovog Javnog poziva mogu se dobiti putem telefona na broj: 051/351-265 ili 051/351-260, odnosno putem E-pošte na E-adresu: gospodarstvo@pgz.hr. |
| XI. | Odluka o odabiru projekata/aktivnosti s pripadajućim iznosom odobrenih novčanih sredstava biti će donijeta u roku 45 (četrdesetpet) dana od dana isteka roka za dostavu prijava na ovaj Javni poziv. |
| XII. | Odluka o odabiru s popisom odabranih projekata/aktivnosti i pripadajućim iznosima odobrenih novčanih sredstava biti će objavljena na službenoj WEB (Internet) stranici Županije ([www.pgz.hr](http://www.pgz.hr)) u roku od 15 (petnaest) dana od dana donošenja iste. |